Rowers buit Amerikaanse veghondjie by tiener | Maroela Media
Emma. Foto: Verskaf
Emma, ŉ ses maande oue opregte Amerikaanse veghond (pit bull terrier), word vermis nadat twee gewapende mans haar verlede week gesteel het, terwyl sy en haar baas buite ŉ huis in Kaapstad gespeel het.
Delmaine Farmer, ŉ inwoner van Kuilsrivier, het Vrydag aan Maroela Media gesê haar seun, Wade (15), het verlede Donderdag omstreeks 19:20 met Emma buite hul huis gespeel.
“Ons bly in ŉ baie stil straat. My seun het met Emma buite die erf in die straat gespeel, terwyl ons ander honde in die erf was,” het Farmer gesê
“Ons was in daai stadium gou uit om wegneemetes te gaan kry. Wade het ons geskok gebel en gesê ŉ wit Quantum-bussie met getinte vensters het verby hulle gery terwyl hulle gespeel het.”
Sy het gesê die taxi het ŉ U-draai gemaak en terug in Wade se rigting gery, waarna twee mans, een gewapen met ŉ mes en een met ŉ geweer, uitgespring en op hulle afgestorm het. Die bestuurder van die bussie het in die voertuig bly wag.
“Wade het dadelik die erf se hek met die afstandbeheerder toegemaak en gevlug. Die mans het hom ŉ ent ver gejaag. Ek vermoed dis omdat hulle geweet het hy het die huis se sleutels by hom. Hy kon gelukkig daarin slaag om hulle te ontduik, waarna hy ons in trane gebel en gesê het die mans het Emma gesteel en in die taxi gelaai.”
Die gesin het ŉ saak by die Kuilsrivier-polisie aanhangig gemaak, maar skynbaar is daar nog min vordering gemaak aangesien die polisie nie baie inligting het om mee te werk nie.
“Omdat die buurt so stil is, was daar geen ooggetuies nie. My seun het ook glad nie tyd gehad om op te let wat die taxi se registrasienommer is nie.”
Farmer het gesê Wade is oukei, maar baie stil ná die voorval. “Hy wil nie daaroor praat nie. Ek dink hy is baie kwaad oor wat gebeur het.”
Die gesin het Emma al vandat sy agt weke oud was en is baie geheg aan haar. Emma het ŉ mikroskyfie en ook ŉ halsband om haar nek met Farmer se kontakbesonderhede.
Farmer het Emma se verdwyning by die plaaslike DBV aangemeld en pamflette met haar foto wyd versprei. Hulle het hulle ook tot sosiale media gewend in ŉ poging om hul geliefde troeteldier op te spoor.
Sy het gesê sy weet glad nie of die hond dalk gesteel is om verkoop te word of om vir hondegevegte gebruik te word nie.
“Ons is baie bekommerd oor haar en weet nie wat die mans met haar doen, of in watter omstandighede sy is nie. Al ons diere is baie liefdevol en glad nie gewelddadig nie. Ek hoop net ons kan haar vinnig terugkry,” het Farmer besorg gesê.
Die pamflet wat versprei word.
Sy lyk pragtig versorg, ek hoop so die eienaars kry haar terug.
Ek kan net dink hoe bekommerd die eienaars is :-(
Ag Neeeeeee! Word self die diere nie uitgelos nie. Ek is nou regtig ontsteld. Gelukkig is die brakkie pragtig en ek dink noggals sy kolle baie uniek. Sal maklik uitgeken kan word. Hoop hul kry haar terug en spoedig ook. Ek voel elke dag dat ek meer en meer haat in myself ontwikkel vir die mede Afrikaners. Ek wil nie maar regtig dit gebeur net.
Ek twyfel of hulle ‘n geweer gehad het. Gebruik asseblief die korrekte benaming.
Was jy daar? Voel jy dat dit eerder handwapen moes wees. Miskien was dit ‘n R4 of AK 47, dan was geweer reg. ‘n Handwapen is in elk geval ook ‘n geweer, veral komende van ‘n tiener wat dalk in ‘n wapenvrye omgewing groot gemaak is.
As jy nie niks substantiefs oor die berig te sê het nie, bêre maar die sleutelbord tot daar iets is waaroor jy ‘n waardevolle opinie kan lug.
Na die ontstellende artikel oor n arme weerlose sagte hondjie wat by sy basie gesteel word en die kind in ‘n tramatiese toestand is, is dit al waaroor jy kommentaar kan lewer.
Geen kommentaar sal beter afgaan
Korrekte spelling van traumatiese.
DS !!!!!! asseblief tog wat het dit met die berig te doen ?? Lees en voel
iets vir die kind WAAROM moet mense soos jy al ewig sulke snert skryf ??
Bedaar Henna, en dit is beslis nie snert nie. Jy weet tien ten een nie eers self wat die verskil is nie. As ons ons taal wil laat voortleef en bevorder moet ons die korrekte benaming gebruik. En jy maak aannamings, net omdat ek nie kommentaar gelewer het wat my meegevoel deel nie, beteken nie ek voel niks vir die kind nie, inteendeel..
DS, “tien ten een” bevorder ook nie ons taal. As jy kan uitdeel moet jy kan vat ook.
Jy bekommer jou meer oor die regte benaming as ‘n gesin en ‘n pragtige dier wat se lewe omgekeer is.
Ai DS, ek skud net my kop! Was jy dalk in die taxi, dat jy weet watter tipe wapen dit was…
Ek stem saam. Wat maak dit saak. ‘n kind is bedreig deur skelms en hulle troeteldier is gesteel. Dis ‘n skande!!!!!!!
Ek sweer sommige mense sit en lees berigte net op spellingfoute en korrekte gebruik van taal op te tel. Genade man!!
Mens kan oor taalfoute en ander dinge gelyktydig omgee.
Regtig belaglik””’ wat n pragtigge hond”’ net jammer dat die seun ook nou deur Trama moes gaan… gelukkig dat hul hom nie skade aan gedoen het?? maar waarom die hond vat?? ja tien teen een soek hul dalk n beloning”” hul manier van geld maak?? Emma ons almal hou styf duimvas dat daar n wonderwerk sal gebeur… en jy veilig terug by jou familie sal uitkom…. en dat die skurke jou geen leed sal aandoen…. ons hou die nuus dop ”’ op die groot terugkeer”’ sterkte aan jul Delmaine”’ ons glo en vertrou Emma sal gou terug wees by jul….
Ek wonder hoekom is pitbulls onwettig in sekere state in VSA en Europa? En hul moet dan n muil dra in openbaar. Nou weer 2 ouer mense in seepunt en laas week in jhb aangeval. Waarom hou mense die soort honde aan? Wil voorkom of dit n mode is. ..
Dit is nie hond wat geweldadig is nie. Dis die eienaars se skuld.
Is gesteel vir onwettige honde gevegte. Hoop hulle kry Emma vinnig.
Beatrix – het jy nie gesien DS het jou gewys hoe mens trauma spel nie – julle gaan toe oe deur die lewe…
Dankie mense ek het heerlik gelag oor almal se gevatheid oor hierdie spel lesse.
Kloekie jy is klassiek hoor, ek wil sien hoe dra daardie hond ‘n muil
Heerlike dag vir julle almal, en ek hoop dat julle ook ‘n glimlag sal gee aan almal wat julle paaie kruis vandag!.